شەفەق نیوز/ وەزارت تەندروسی وژینگەی عراق، ئمڕوو دووشەممە، راگەیان تۆمارکردن نۆ مردن و ٧٩٧ تووشهاتن نوو وە ڤایڕۆس کۆڕۆنا لە گشت وڵاتەگە لە ماوەی ٢٤ ساعەت گوزەیشتە.
ئەوەیش لە هەڵوێست رووژانەی پەتاگە لەلایەن وەزارەت تەندروسی هات ک رەسیە ئاژانس شەفەق نیوز و دیاری کرد ک ژمارەی خاسەوبویەگان ئمڕوو ١٧٦٩ بوی.
وەگورەی هەڵوێست وەزارەتەگە، گشت ژمارەی خاسەوبویەگان رەسیە ٥٧١١٩٨ وەرێژەی ٩٣،٨٪ ، و گشت ژمارەی تووشهاتنەگان رەسیە ٦٠٩٠٢٩، و ژمارەی تووشهاتنەگان لە چارەسەری ٢٤٨٧٨، و ژمارەی تووشهاتنەگان لە ژیر چەودیری وورد ١٣٩، و گشت ژمارەی مردنەگان بویە ١٢٩٥٣.
